El lunes nos querrán

El lunes nos querrán (Lunde oni ŝatos nin) estas romano de la marok-hispana verkistino Najat El Hachmi, kiu havigis al ŝi la Premion Nadal de 2021. «Najat El Hachmi gana el premio Nadal». La Vanguardia. 6a de januaro 2021. Konsultita la 31an de augusto 2025.  La verko temas pri preskaŭ membiografio kiu traktas ŝian sperton kiel enmigrinto, la identecon kaj procezon de enradikiĝo en Katalunio, la lingvon, la religion, la virinojn, la senton de perdo de Maroko kaj la rilaton kun la nova lando.​ Krome la verkistino kritikas la maĉismon kaj la perfortemon de la familiestroj (inklude fratojn, kolegojn kaj aliajn maŭrojn) dronintaj en konservismo kaj tradicio super ĉio, kontraste kun sia historia de filino, junulino kiu ŝerĉas la liberon senigante sin de la socia heredaĵo neelektita de si mem. 

La verkon oni adresas per dua persono al la plej proksima amikino, kies nomon oni ne diras /same kiel apenaŭ tiu de la rakontistino), kontraste kun ĉiuj aliaj nomitaj roluloj.

Intrigo 

 Lunde oni faras planojn por kongrui kun tio kion oni esperas de virinoj. Tial "lunde oni ŝatos nin, virinoj".
Unua parto
 Vivo de tri adoleskaj maŭrinoj: rakontistino, ŝia amikino kaj Sam. Ili sentas sin kontrolataj de la medio kaj subpremataj de la familio.
 Kunvivado de la tri amikinoj. Priokupo pri la korpo, dieto, fizika ekzerco. Altiro al la ricevantino de la rakonto, kiu vivas pli libere.
 Maljusteco de la vivo de junaj maŭrinoj enmigrintoj en kataluna urbo.
 Somere mankas al ŝi la amikino. Ŝi centriĝas en verkado kaj platona amo.
 Sam revenas el somera feritempo kaj poste ankaŭ la amikino. Tiu konis Saíd, junulon surŝipe kaj montras liberecon kaj emon al deziro kaj amo.
 Ribeldeziroj, influita de la amikino.
 Saíd oficialigas sian rilaton kun la amikino, kiu ŝajne iam estis jam edzino.
 Rilato de la amikino kun Saíd. Ŝi ekkontaktigas ŝin kun lia amiko Yamal.
 Ilia unua rendevuo kaj neĝuataj kisoj. Ŝi sentas sin kontrolita.
 Saíd kaj la amikino rakontas al ŝi, ke Yamal havas edzinon abandonitan en la maroka vilaĝo, ĉar li ne amis ŝin kaj krome ŝi estis "uzita" de lia patro. Ŝi kaj Yamal seksumas.
 Dieto de la patrino, kiu same kiel ŝi bezonas ŝanĝi sian vivon. Dum ŝi havas dubojn pri Yamal, la amikino edziniĝas al Saíd. Malicaj onidiroj pri ambaŭ amikinoj.
 Pro tiuj la amikino malsukcesas en laboraj kaj sociaj iniciatoj, kaj ŝi en progreso kiel verkistino kaj prelegantino.
 Sam suferas nutromisordon, sed ne por maldikiĝo, sed pro naŭzo pro suferita perforto kaj nepoveco.
 Klaĉoj kolerigas la patron. Ŝi deprimiĝas, ĉesas manĝi kaj estas enhospitaligita.
 Finfine la patro akceptas kaj okazas la nupto. Ŝi ŝajnigas ricevi doton kaj esti virga.
Dua parto
 Feliĉo de la nova vivo kiel edzino de Yamal kaj kun la amikino.
 Unuaj malbonaĵoj en la geedza vivo. Yamal ne bone kondutas. Ŝi trovas rifuĝon en legado. Yamal kaj ŝiaj gepatroj plue subpremadas ŝin.
 Libereco kun universitataj kolegoj kaj eĉ kun profesoro Javier, kiu finfine klopodas por seksaltiri ŝin.
 Reage propono al "reboniĝo". La amikino gravediĝis. Ankaŭ ŝi gravediĝis. La amikino naskas, sed ŝi devas tuj labori kaj estos la avino kiu zorgas pri la bebo, kvazaŭ estante patrino.
 Malfacilaĵoj de nasko kaj bebozorgado. Yamal konservemiĝas, islamismiĝas.
 Tuj poste ŝi eklaboras kiel purigistino ĉiam nur provizore dungita. Yamal tute ne kunlaboras hejme kaj ŝi lacas.
 Eklaboro kiel purigistino en fabriko kun pli favora dungado. Lacego.
 Laborloka subpremado. Libereco surstrate kun la amikino. Ambaŭ havas problemojn kun la respektiva edzo. Yamal foriras kun la mono enspezita de ŝi kaj ŝi perdas la laboron, ĉar neniu pretas zorgi la bebon.
 Ambaŭ klopodas por nova vivo en grandurbo Barcelono sen edzoj. Ŝi ne trovas laborpostenon kaj rekontaktas kun Raquel, kolego de la universitato.
 Fotisto fotas ŝin por ĵurnalisma raportaĵo kaj patro aperas kolerege.
 Feliĉa kunvivado kun la amikino. Kontrakto por verkopublikigo. La amikino estas perfortita de virara grupo.
 Yamal reaperas kaj procesas ŝin. Ambaŭ amikinoj denove falas en manĝegomanio. La amikino deziras seksan fitraktadon. Libroprezentado, sed ŝi ne kontentas, sentas sin fiuzita.
 La filo estas kun sia patro kaj ŝi pasigas someran monaton kun Javier en ĉemara domo.
 La amikino estis en Maroko kaj revenas tristega. Ŝi seniluziiĝas de la studoj.
 Post vespermanĝo kaj drinkado amoro de la du amikinoj kun Javier.
 Seniluziiĝo pri Javier, kiu eĉ iĝas perfortema. Denove soleco, la amikino apartiĝas kaj poste mortas en bicikla akcidento. 
 Ŝi rakontas al psikiatro sian historion kaj bedaŭras la malbonan sorton de la amikino.

Referencoj

Bibliografio
 Najat El Hachmi, El lunes nos querrán (3a eldono). Ediciones Destino. 2021. pp. 299. ISBN 978-84-233-5877-9.
Eksteraj ligiloj
 Analizo
 en Jutubo

Kategorio:Hispanlingvaj romanoj
Kategorio:Feminismaj verkoj
Kategorio:Libroj aperintaj en 2021
Kategorio:Islamismo